เเม่ไปตรวจมา บอกว่าเป็นโรคหัวใจโตค่ะ เหนื่อยง่าย หายใจเร็ว ควรทำอย่างไรให้โรคหัวใจโตหายคะ เเล้วอันตรายมากมั้ย มีสิทธิ์เเข็งเเรงได้เหมือนคนปกติมั้ย สามารถอยู่ใช้ชีวิตได้นานเเค่ไหนคะ กลัวมากค่ะ ขอบค่ะ
สวัสดดีค่ะ หัวใจโตนั้นเป็นคำกว้างๆใช้เรียกภาวะที่หัวใจมีขนาดใหญ่กว่าปกติ เกิดจากหลากหลายสาเหตุด้วยกัน แต่ส่วนมากเกิดจากภาวะความดันโลหิตสูงหรือโรคหลอดเลือดหัวใจ โรคลิ้นหัวใจรั่ว โรคกล้ามเนื้อหัวใจผิดปกติ เป็นต้นอาการเช่นหายใจเหนื่อยหอบ รู้สึกอ่อนเพลีย น้ำหนักเพิ่ม ขาบวใจสั่น หรือหัวใจเต้นไม่สม่ำเสมอ โดยแพทย์จะติดตามอาการเป็นระยะร่วมกับมีการตรวจการทำงานของหัวใจที่เรียกว่า echocardiogram หรือเรียกสั้นๆว่าเอคโค่อีกครั้งว่าหัวใจยังทำงานได้ใกล้เคียงคนปกติหรือไม่การรักษาเน้นตามสาเหตุ หากไม่มีสาเหตุชัดเจนอาจให้ยาเพื่อช่วยลดอาการเหนื่อยและน้ำคั่งเช่นยาขับปัสสาวะ ยาลดความดันโลหิตและลดอัตราการเต้นของหัวใจ ยาลดอาการหัวใจเต้นผิดจังหวะ เป็นต้น ในขณะนี้งดการออกแรงหนักๆไปก่อน ถ้าควบคุมอาการและควบคุมสาเหตุของโรคได้ดี สามารถมีชีวิตได้ใกล้เคียงคนปกติค่ะ